Scorpius
Scorpius, utawi asring dipunsebat ugi Scorpio, inggih punika salah satunggaling wujud rasi lintang ingkang kalebet rasi zodiak. Scorpius inggih nama Latin saking scorpionlan simbolipun ingih punika kados makaten (Unicode ). Rasi lintang scorpio punika mapan ing antawisipun konstélasi Libra ing sisih kulon lan konstelasi Sagittarius ing sisih wétan. Rasi lintang Scorpius punika kalebet salah satunggaling konstelasi ingkang ageng ingkagn mapan wonten ing belahan langit sisih kidul, papanipun caket kaliyan pusat galaksi Bimasekti.

Titikanipun 
Konstelasi Sculptor punika gadhah amba kirang langkung 497 drajat pesagi lan ngewrat sedasa lintang ingkang dipunmangertosi dados planit-planit. Rasi lintang punika saged dipuntingali wonten ing latitude ing antawisipun +40° lan-90° lan ingkang saé piyambak dipuntingali wonten ing pukul 9 dalu sadangunipun sasi Juli.
Scorpius ngewrat kathah lintang ingkang padhang, déné anggotanipun ingkang kathah piyambak saking anggota Scorpius-Centaurus Association, ingakng punika konstelasi ingkang paling celak kaliyan sistem srengéngé. Lintang ingkang padhang piyambak inggih punika [7516] alpha Scorpii utawi Antares (ingkang wujudipun kados planit Mars), namanipun inggih saking warna lintang punika ingkang oranye peteng, ingkang kados wernanipun planit mars. Antares inggih punika raksasa ageng warna abrit kanthi radius kirang langkung ping 800 langkung ageng tinimbang srengéngé.

Lintang-lintang 
Scorpius ngewrat kathah lintang ingkang padhang, ing antawisipun inggih punika lintang Antares (α Sco), β1 Sco (Graffias), δ Sco (Dschubba), θ Sco (Sargas), λ Sco (Shaula), ν Sco (Jabbah), ξ Sco (Girtab), π Sco (Iclil), σ Sco (Alniyat), τ Sco (ugi dipunmangertosi minangka lintang Alniyat) lan υ Sco (Lesath).
Sapérangan ageng saking lintang-lintang padhang ingkang wonten inggih punika anggota paling celak saking asosiasi lintan (OB assosiation): Scorpius-Centaurus. Punika katingal minangka lintang ingkang padhang kanthi teksturipun kados longshoreman's hook.
Lintang δ Sco, sasampunipun gadhah magnitudo ingkang stabil ing angka 2,3, lintang punika lajeng katingal malih wonten ing sasi Juli 2000 kanthi etangan 1,9 peken. Wiwit wekdal punika, dados lintang variabel ingkang ngalami fluktuasi ing antawisipun 2.0 lan 1.6. Punika nedahaken minangka lintang ingkang padhang piyambak nomer kalih wonten ing konstelasi Scorpius. U Scorpii inggih punika lintang ingkang paling rikat ingkang dipunmangertosi dados nova ingkang medal ing wekdal saben 10 taun sapisan.
ω¹ Scorpii lan ω² Scorpii inggih punika lintang optik ganda ingakng saged dipuntingali kanthi mripat langsung. Lintang punika gadhah warna ingkang nyolok mripat inggih punika biru lan jene.
Lintang punika sampun naté dipuntunjuk γ Sco (sanajan to taksih wonten ing watesaning konstelasi Libra) ingkang sapunika misuwur kanthi sebatan σ Lib. Kajawi punika, sadaya konstelasi Libra dipunanggep dados cakaripun Scorpius ing wekdal jaman Yunani Kuno. λ Sco lan υ Sco, kalih lintang punika mapan wonten ing buntutipun scorpion ingkang asring katingal caket sanger lan kadhang kala dipunanggep dados mata kucing.

Scorpius punika kalebet wonten ing konstelasi kulawarga ''Zodiak', sesarengan kaliyan konstelasi Leo, Virgo, Libra, Sagittarius, Capricornus, Aquarius, Pisces, Aries, Taurus, Gemini lan Cancer. Konstelasi ingkang pas wonten ing sakitering konstelasi Scorpius punika ing antawisipun inggih punika konstelasi Sagittarius, Ophiuchus, Libra, Lupus, Norma, Ara lan Corona Australis.

Cathetan suku 

Rasi lintang